CELEX: C2004/228/12
Language: et
Date: 2004-09-11 00:00:00
Title: Euroopa Kohtu otsus (esimene koda) 15. juuli 2004 kohtuasjas C-345/02 (Hoge Raad der Nederlanden'i eelotsusetaotlus): Pearl BV jt versus Hoofdbedrijfschap Ambachten (Riigiabi — Abi mõiste — Kollektiivne reklaamkampaania ühe majandusharu kasuks — Rahastamine selle haru äri-ühingute poolt tasutava spetsiaalse osamakse kaudu — Avalik-õigusliku organi sekkumine)

11.9.2004   
            
            
               ET
            
            
               Euroopa Liidu Teataja
            
            
               C 228/6
            
         
      EUROOPA KOHTU OTSUS
   
   (esimene koda)
   15. juuli 2004
   kohtuasjas C-345/02 (Hoge Raad der Nederlanden'i eelotsusetaotlus): Pearl BV jt versus Hoofdbedrijfschap Ambachten (1)
   
   (Riigiabi - Abi mõiste - Kollektiivne reklaamkampaania ühe majandusharu kasuks - Rahastamine selle haru äri-ühingute poolt tasutava spetsiaalse osamakse kaudu - Avalik-õigusliku organi sekkumine)
   (2004/C 228/12)
   Kohtumenetluse keel: hollandi
   Euroopa Kohus (esimene koda) koosseisus: koja esimees P. Jann ja kohtunikud A. Rosas, S. von Bahr, R. Silva de Lapuerta ja K. Lenaerts (ettekandja); kohtujurist D. Ruiz-Jarabo Colomer, kohtusekretär R. Grass, võttis 15. juulil 2004 kohtuasjas C-345/02, mille esemeks on Euroopa Kohtule EÜ asutamislepingu artikli 234 alusel Hoge Raad der Nederlanden'i poolt esitatud eelotsusetaotlus, nimetatud kohtus pooleliolevas asjas Pearl BV, Hans Prijs Optiek Franchise BV, Rinck Opticiens BV ja Hoofdbedrijfschap Ambachten'i vahel, EÜ asutamislepingu artikli 92 lõike 1 (nüüd artikkel 87 lõige 1) ja artikli 93 lõike 3 (nüüd artikkel 88 lõige 3) tõlgendamiseks, vastu otsuse, mille resolutiivosa on järgmine:
   EÜ asutamislepingu artikli 92 lõiget 1 (nüüd artikkel 87 lõige 1) ja artikli 93 lõiget 3 (nüüd artikkel 88 lõige 3) tuleb tõlgendada selliselt, et avalik-õigusliku ametiühingu poolt tema liikmete kasuks ja nende poolt otsustatud reklaamikampaania korraldamiseks liikmete tasutud sihtotstarbelise makse abil rahastamiseks kehtestatud käskkirjad ei käsitle mainitud sätete mõttes abi ning seetõttu ei pidanud nendest eelnevalt komisjoni teavitama, sest on tuvastatud, et rahastamine toimus selle avalik-õigusliku ametiühingu vahenditest, mida tal polnud võimalik ühelgi ajamomendil vabalt käsutada.
   
      (1)  EÜT C 289, 23.11.2002.